ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2745/96 υποβολή: Amedeo Amadeo (NI) προς την Επιτροπή (21 Οκτωβρίου 1996)

Θέμα: Παγίδες με σιαγόνες

Λαμβάνοντας υπόψη την «πρόταση για την τροποποίηση του κανονισμού (ΕΟΚ) αριθ. 3254/91 του Συμβουλίου για την απαγόρευση της χρήσης παγίδων με σιαγόνες και της εισόδου στην Κοινότητα γουνών και μεταποιημένων προϊόντων από ορισμένα είδη άγριων ζώων καταγωγής χωρών όπου συλλαμβάνονται με παγίδες με σιαγόνες ή με μεθόδους που δεν είναι σύμφωνες με τα διεθνώς συμφωνηθέντα πρότυπα μη βάναυσης παγίδευσης» (έγγρ. COM(95)737) ((ΕΕ C 58 της 28.02.1996, σελ. 17. )).

Ζητείται από την Επιτροπή να μεριμνήσει ώστε στις διαπραγματεύσεις με τις χώρες παραγωγής να εισαχθεί, προς όφελος των καταναλωτών, «ρήτρα διαφάνειας» βάσει της οποίας να συνοδεύονται τα δέρματα και οι γούνες από δήλωση σε ό,τι αφορά τη μέθοδο παγίδευσης και/ή θανάτωσης των ζώων, στην οποία να αναγράφεται επίσης ο τόπος της παγίδευσης και/ή της εκτροφής.

Κοινή απάντηση του Sir Leon Brittan εξ ονόματος της Επιτροπής στις γραπτές ερωτήσεις E-2743/96, E-2745/96, και E-2746/96 (27 Νοεμβρίου 1996)

Η Επιτροπή λαμβάνει υπόψη της τις προτάσεις του Αξιότιμου Μέλους του Κοινοβουλίου οι οποίες εγγράφονται στο πλαίσιο των διαπραγματεύσεων που έχουν αρχίσει με τον Καναδά, τις Ηνωμένες Πολιτείες και τη Ρωσία για τη συμφωνία-πλαίσιο σχετικά με τις μεθόδους μη βάναυσης παγίδευσης. Η Επιτροπή, σύμφωνα με τις διατάξεις του άρθρου 228 της συνθήκης ΕΚ, διεξάγει τις διαπραγματεύσεις αυτές εξ ονόματος της Κοινότητας, με βάση τις οδηγίες που της απηύθυνε το Συμβούλιο τον Ιούνιο του 1996, στηριζόμενη ιδίως στα συμπεράσματα της ομάδας εμπειρογνωμόνων της οποίας η τελική έκθεση είναι διαθέσιμη από τις 20 Ιουνίου 1996.

Η Επιτροπή υπενθυμίζει επίσης ότι υιοθέτησε, στις 13 Δεκεμβρίου 1995, πρόταση τροποποίησης του κανονισμού (ΕΟΚ) αριθ. 3254/91 ((έγγρ. COM (95) 737 τελικό. )) που έχει διαβιβαστεί στο Συμβούλιο. Η πρόταση αυτή περιέχει διατάξεις σχετικά με τους όρους εισόδου στην Κοινότητα γουνών και μεταποιημένων προϊόντων από ορισμένα είδη ζώων, συμπεριλαμβανομένων των ειδικών διατάξεων σχετικά με τις γούνες και τα μεταποιημένα προϊόντα που προέρχονται από δραστηριότητες παγίδευσης που ασκούν οι αυτόχθονοι πληθυσμοί. Στην πρόταση αυτή αναφέρεται επίσης χρονοδιάγραμμα των μέτρων που θα λάβει η Επιτροπή τα οποία εξαρτώνται κυρίως από την πρόοδο που θα σημειωθεί κατά τις προαναφερθείσες διαπραγματεύσεις.
ΓΡΑΠΤΗ ΕΡΩΤΗΣΗ E-2575/96 υποβολή: Amedeo Amadeo (NI) προς την Επιτροπή (11 Οκτωβρίου 1996)

Θέμα: Αλιεία, κοινοτικές παρεμβάσεις

Όσον αφορά την πρόταση κανονισμού του Συμβουλίου που τροποποιεί τον κανονισμό αριθ. 3699/93 περί καθορισμού των κριτηρίων και όρων των κοινοτικών παρεμβάσεων διαρθρωτικού χαρακτήρα στον τομέα της αλιείας, της υδατοκαλλιέργειας και της μεταποίησης και εμπορίας των σχετικών προϊόντων (COM(95)627 ((EE C 49 της 20.02.1996, σελ. 9 )), βάσει του κόστους που καταγράφηκε προηγουμένως από τις αρμόδιες γι' αυτή τη μορφή ενεργειών υπηρεσίες, θεωρήθηκε σκόπιμο να καθοριστεί, για το κόστος παρόμοιων μέτρων, ένα ανώτατο όριο, ανά ημερολογιακό έτος, ίσο με 200.000 Ecu ή με το 0,5% των πιστώσεων οι οποίες προβλέπονται από το πρόγραμμα χρηματοδότησης κάθε κράτους μέλους κατά το σχετικό έτος.

Το όριο του προτεινόμενου 0,5% φαίνεται να στηρίζεται σε εμπειρίες που αφορούν μία πολύ σύντομη χρονική περίοδο και δεν προσφέρει καμιά ελαστικότητα για την αντιμετώπιση διακυμάνσεων που εμφανίζονται από έτος σε έτος.

Ερωτάται, επομένως, η Επιτροπή αν θεωρεί σκόπιμο να αυξηθεί το συνολικό ανώτατο όριο των εισφορών του ΧΠΠΑ για κάθε κράτος μέλος στο υψηλότερο από τα ακόλουθα δύο όρια: 400.000 Ecu ή στο 1% των πιστώσεων που προβλέπονται από το πρόγραμμα χρηματοδότησης για κάθε κράτος μέλος κατά το σχετικό έτος.

Απάντηση της κ. Bonino εξ ονόματος της Επιτροπής (28 Οκτωβρίου 1996)

Όσον αφορά την τροποποίηση του κανονισμού (ΕΚ) αριθ. 3699/93 ((ΕΕ αριθ. L 346 της 31.12.1993. )) του Συμβουλίου, τον οποίο αναφέρει το Αξιότιμο Μέλος του Κοινοβουλίου, η αρχική πρόταση της Επιτροπής είχε πράγματι τροποποιηθεί από την Επιτροπή μετά τις σε βάθος συζητήσεις με το Συμβούλιο.

Συνεπώς, η Επιτροπή αύξησε το ανώτατο όριο, ανά ημερολογιακό έτος, σε 350.000 ECU ή 0,85% της προβλεπομένης χορηγίας από το πρόγραμμα χρηματοδότησης κάθε κράτους μέλους για το εν λόγω έτος 7 όπως φαίνεται και από το άρθρο 1 του κανονισμού (ΕΚ) αριθ. 965/96 του Συμβουλίου, της 28ης Μαΐου 1996 για την τροποποίηση του κανονισμού (ΕΚ) αριθ. 3699/93, με τον οποίο καθορίζονται τα κριτήρια και οι όροι κοινοτικών παρεμβάσεων για διαρθρωτικούς λόγους στον τομέα της αλιείας και της υδατοκαλλιέργειας καθώς και της μεταποίησης και της θέσης σε εμπορία των προϊόντων τους ((ΕΕ αριθ. L 131 της 01.06.1996. )).
ΓΡΑΠΤΗ ΕΡΩΤΗΣΗ E-2574/96 υποβολή: Amedeo Amadeo (NI) προς την Επιτροπή (11 Οκτωβρίου 1996)

Θέμα: Γλυκαντικά στα είδη διατροφής

Σχετικά με την πρόταση οδηγίας του Ευρωπαϊκού Κοινοβουλίου και του Συμβουλίου που τροποποιεί την οδηγία 94/35/ΕΟΚ για τις γλυκαντικές ουσίες που πρόκειται να χρησιμοποιηθούν στα είδη διατροφής (COM(95)482) και λαμβάνοντας υπόψη ότι η εξεταζόμενη πρόταση αποτελεί εκσυγχρονισμό των προηγούμενων δύο οδηγιών που εγκρίθηκαν το 1994 και προσαρμογή τους στις πρόσφατες τεχνικές και επιστημονικές εξελίξεις, επιτρέποντας κατ' ουσίαν τη χρησιμοποίηση εγκεκριμένων ήδη γλυκαντικών σε ορισμένες νέες κατηγορίες τροφίμων, ερωτάται η Επιτροπή εάν θεωρεί σκόπιμο για το μέλλον, όποτε απλώς χρειάζεται να αναπροσαρμοστεί κάποια ρύθμιση να προσφεύγει στη διαβούλευση με τη Μόνιμη Επιτροπή Τροφίμων, η γνωμοδότηση της οποίας θα πρέπει να εγκρίνεται με ειδική πλειοψηφία και να καταφεύγει στη λύση της οδηγίας μόνο σε περίπτωση μη επίτευξης της ανωτέρω πλειοψηφίας.

Απάντηση του κ. Bangemann εξ ονόματος της Επιτροπής (24 Οκτωβρίου 1996)

Η Επιτροπή συμμερίζεται τις απόψεις που εκφράζει το Αξιότιμο Μέλος του Κοινοβουλίου.

Το θέμα επί του παρόντος δεν εξετάζεται από την Επιτροπή. Το Κοινοβούλιο θα κληθεί να συμβάλει σε οιαδήποτε προτεινόμενη απόφαση κατά το μέλλον.
ΓΡΑΠΤΗ ΕΡΩΤΗΣΗ E-2526/96 υποβολή: Amedeo Amadeo (NI) προς την Επιτροπή (8 Οκτωβρίου 1996)

Θέμα: Πρόγραμμα URBAN

Φύλλα του ειδικού τύπου, στην πραγματικότητα χωρίς κάποια συγκεκριμένη και κατάλληλη τεκμηρίωση, διατυπώνουν την υπόθεση καθυστέρησης εκ μέρους της Επιτροπής όσον αφορά την πρωτοβουλία URBAN.

Mπορεί η Επιτροπή να αναφέρει εάν τα ιταλικά προγράμματα σχετικά με το URBAN έχουν εγκριθεί και υπογραφεί και στην περίπτωση που δεν συμβαίνει τούτο ποιοί είναι οι λόγοι;

Απάντηση του κ. Fischler εξ ονόματος της Επιτροπής (23 Οκτωβρίου 1996)

Η κοινοτική πρωτοβουλία Urban υπέρ της Ιταλίας εγκρίθηκε από την Επιτροπή στις 30 Απριλίου 1996. Η Επιτροπή ανέλαβε ήδη τις πρώτες δεσμεύσεις και πραγματοποίησε τις πρώτες σχετικές πληρωμές.

Όσον αφορά την ανακοίνωση προς τα κράτη μέλη ((ΕΕ αριθ. C 200 της 10.07.1996. )), η οποία προβλέπει την παράταση της κοινοτικής πρωτοβουλίας Urban, τα σχέδια μπορούν να υποβληθούν μέχρι τον Ιανουάριο του 1997. Η Ιταλία, όπως εξάλλου και τα υπόλοιπα ενδιαφερόμενα κράτη μέλη, δεν έχει υποβάλει ακόμα κάποια πρόταση.
ΓΡΑΠΤΗ ΕΡΩΤΗΣΗ E-2670/96 υποβολή: Amedeo Amadeo (NI) προς την Επιτροπή (15 Οκτωβρίου 1996)

Θέμα: Δημοκρατικό έλλειμμα με αφορμή τη ΣΕΒ

Η υπόθεση των «τρελών αγελάδων» κατέδειξε με τρόπο ανησυχητικό την απόσταση μεταξύ εξουσίας και πολίτη 7 η Επιτροπή, συγκεκριμένα, δεν έπραξε τίποτε για να αποκαταστήσει την εμπιστοσύνη των καταναλωτών μπροστά σε μια ενδεχόμενη απειλή όπως η σπογγώδης εγκαφαλοπάθεια των βοοειδών.

Ζητείται από την Ευρωπαϊκή Επιτροπή, για την κάλυψη του δημοκρατικού αυτού ελλείμματος να ενεργήσει βραχυπρόθεσμα για την ταχύτερη δυνατή καθιέρωση μιας νέας διατροφικής πολιτικής η οποία θα σέβεται τις προσδοκίες και τις προτιμήσεις των καταναλωτών σε ό,τι αφορά τις μεθόδους παραγωγής, την επισήμανση και τον έλεγχο.

Aπάντηση της κυρίας Bonino εξ ονόματος της Επιτροπής (2 Δεκεμβρίου 1996)

Από την εμφάνιση της σπογγώδους εγκεφαλοπάθειας των βοοειδών (ΣΕΒ) στο Ηνωμένο Βασίλειο το 1986, έχουν ληφθεί πολλά και ποικίλα μέτρα σε κοινοτικό επίπεδο είτε από την ίδια την Επιτροπή είτε κατόπιν προτάσεώς της με στόχο να προστατευθεί η ανθρώπινη υγεία, να εξαλειφθεί η ΣΕΒ στο Ηνωμένο Βασίλειο και να αποφευχθεί η εξάπλωσή της σε άλλες χώρες.

Μετά την ανακοίνωση των αρχών του Ηνωμένου Βασιλείου της 20ής Μαρτίου 1996, σύμφωνα με την οποία δεν θα μπορούσε να αποκλειστεί κάποια σχέση μεταξύ της ΣΕΒ και της νόσου των Creutzfeldt-Jakob, ελήφθησαν ακόμη αυστηρότερα μέτρα όπως η απαγόρευση των εξαγωγών των προϊόντων της βρετανικής παραγωγής βοοειδών, η αύξηση των πιστώσεων που διατίθενται για την έρευνα, η σύσταση μιας διεπιστημονικής επιτροπής που θα συμβουλεύει την Επιτροπή και θα συντονίζει τις επιστημονικές επιτροπές της Επιτροπής που ήδη συμμετέχουν ενεργά στην προστασία των καταναλωτών και στην καταπολέμηση της ΣΕΒ, διαβουλεύσεις με τις οργανώσεις καταναλωτών και ιδίως με την επιτροπή των καταναλωτών, και η δημιουργία μιας διυπηρεσιακής ομάδας εντός της Επιτροπής προκειμένου να ενημερώνονται καλύτερα οι καταναλωτές και να ανακτήσουν την εμπιστοσύνη τους. Τα μέτρα αυτά θα αναπτυχθούν περαιτέρω προκειμένου να αποκατασταθεί προοδευτικά η εμπιστοσύνη κατά τους ερχόμενους μήνες. Ήδη γίνεται αισθητή η αποκατάσταση της εμπιστοσύνης των καταναλωτών με την επανέναρξη της κατανάλωσης βοδινού κρέατος στα κράτη μέλη.

Στην παρούσα φάση η Επιτροπή καταρτίζει Πράσινη Βίβλο σχετικά με την κοινοτική νομοθεσία σε θέματα τροφίμων. Αντικείμενό της θα είναι τα ζητήματα των μεθόδων παραγωγής, η επισήμανση και η παρακολούθηση, και η Επιτροπή θα ενθαρρύνει τις οργανώσεις καταναλωτών να διατυπώσουν σχόλια και προτάσεις.
ΓΡΑΠΤΗ ΕΡΩΤΗΣΗ P-3847/96 υποβολή: Roberta Angelilli (NI) προς την Επιτροπή (11 Δεκεμβρίου 1996)

Θέμα: Ευρωπαϊκές πόλεις και κοινοτικά κονδύλια

Λαμβάνοντας υπόψη ότι η Ιταλία σημειώνει ποσοστό απορροφήσεως των κοινοτικών κονδυλίων χαμηλότερο από τον αντίστοιχο μέσο ευρωπαϊκό όρο με επακόλουθη σοβαρή οικονομική απώλεια για την χώρα, ζητείται από την Επιτροπή:Να παράσχει συνοπτικό πίνακα στον οποίο να εμφανίζονται οι αιτήσεις για χορήγηση κοινοτικών πόρων τις οποίες έχουν υποβάλει οι επί μέρους δημοτικές αρχές των πρωτευουσών της Ευρωπαϊκής Ένωσης και η απορρόφηση των σχετικών κονδυλίων διευκρινίζοντας τις μορφές των προγραμμάτων και το ύψος των χρηματοδοτήσεων που χορηγήθηκαν. Στη συγκεκριμένη περίπτωση της Ρώμης, να παράσχει στοιχεία σχετικά με τη μέχρι σήμερα χρήση των κονδυλίων που έχουν διατεθεί, δεδομένου ότι είναι γνωστή μόνο μία περίπτωση όπου ζητήθηκαν και διατέθηκαν κοινοτικά κονδύλια (πρόγραμμα URBAN). Σε περίπτωση που αδυνατεί να χορηγήσει τα εν λόγω στοιχεία, να καταδείξει ποιός φορεάς ή υπηρεσία είναι σε θέση να ικανοποιεί ανάλογα αιτήματα.

Απάντηση του κ. Santer εξ ονόματος της Επιτροπής (20 Δεκεμβρίου 1996)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-3018/96 υποβολή: Cristiana Muscardini (NI), Spalato Bellerι (NI) και Amedeo Amadeo (NI) προς την Επιτροπή (11 Νοεμβρίου 1996)

Θέμα: Μελέτη και πρόληψη του άσθματος

Γνωρίζοντας ότι η Επιτροπή παρέσχε οικονομική υποστήριξη για μια ευρεία έρευνα για το άσθμα που πραγματοποίησε η EFA (Ευρωπαϊκή Ομοσπονδία Άσθματος και Αλλεργιών).

Γνωρίζοντας ότι η ΠΟΥ (Παγκόσμια Οργάνωση Υγείας) κατέδειξε με επιδημιολογικές μελέτες ότι σήμερα το άσθμα είναι μια από τις πλέον διαδεδομένες χρόνιες ασθένειες από πλευράς επικράτησης, σοβαρότητας και θνησιμότητας 7

Ζητείται από την Επιτροπή να προταθεί σε όλα τα κράτη μέλη:

1. τη δημιουργία ενός επιδημιολογικού παρατηρητηρίου που θα επιτρέπει τη μελέτη του άσθματος και την πρόληψη σε σχολικό και επαγγελματικό πλαίσιο των αναπνευστικών παθήσεων που συνδέονται με την οικιακή (ενεργητικό και παθητικό κάπνισμα), αστική και βιομηχανική ρύπανση 7

2. να αναγνωρισθεί η απαλλαγή από τις υγειονομικές δαπάνες όλων των ασθενών που πάσχουν από αποφρακτικές αναπνευστικές παθήσεις.

Απάντηση του κ. Flynn εξ ονόματος της Επιτροπής (5 Δεκεμβρίου 1996)

1. Η Επιτροπή εξέτασε τα στοιχεία που προέκυψαν από τις μελέτες που αναφέρει στην ερώτηση, ο αξιότιμος βουλευτής.

Η Επιτροπή προς το παρόν συντάσσει πρόταση για απόφαση του Κοινοβουλίου και του Συμβουλίου σχετικά με την έγκριση προγράμματος για ασθένειες που συνδέονται με τη μόλυνση του περιβάλλοντος στο περιεχόμενο του πλαισίου δράσης στον τομέα της δημόσιας υγείας, η οποία θα καλύψει τις αναπνευστικές ασθένειες, ιδιαίτερα το άσθμα. Η δημιουργία παρατηρητηρίου συγκεκριμένων επιδημιολογικών αναπνευστικών ασθενειών ή πράγματι ενός γενικότερου παρατηρητηρίου υγείας, προβλέπεται να μελετηθεί στο περιεχόμενο προγράμματος κοινοτικής δράσης σχετικά με την καταγραφή υγείας ((COM(95)449; τροποποιημένη πρόταση COM(96)222. )).

2. Eφόσον η κοινοτική δράση στον τομέα της δημόσιας υγείας βασίζεται στο άρθρο 129 της συνθήκης ΕΚ, η Επιτροπή δεν είναι σε θέση να προτείνει οποιαδήποτε μέτρα σε σχέση με την οργάνωση ή χρηματοσότηση υπηρεσιών υγείας.
ΓΡΑΠΤΗ ΕΡΩΤΗΣΗ E-2746/96 υποβολή: Amedeo Amadeo (NI) προς την Επιτροπή (21 Οκτωβρίου 1996)

Θέμα: Παγίδες με σιαγόνες

Λαμβάνοντας υπόψη την «πρόταση για την τροποποίηση του κανονισμού (ΕΟΚ) αριθ. 3254/91 του Συμβουλίου για την απαγόρευση της χρήσης παγίδων με σιαγόνες και της εισόδου στην Κοινότητα γουνών και μεταποιημένων προϊόντων από ορισμένα είδη άγριων ζώων καταγωγής χωρών όπου συλλαμβάνονται με παγίδες με σιαγόνες ή με μεθόδους που δεν είναι σύμφωνες με τα διεθνώς συμφωνηθέντα πρότυπα μη βάναυσης παγίδευσης» (έγγρ. COM(95)737) ((ΕΕ C 58 της 28.02.1996, σελ. 17. )).

Zητείται από την Επιτροπή να καθορίσει χρονοδιάγραμμα από το οποίο να εμφαίνεται ότι οι διαπραγματεύσεις με τις ενδιαφερόμενες χώρες θα πραγματοποιηθούν εντός του 1996 ή το πολύ μέχρι τον Ιούνιο 1997 και καλείται ταυτόχρονα η Επιτροπή Εμπειρογνωμόνων, που έχει ορισθεί εδώ και πολύ καιρό, να περατώσει τις εργασίες της εντός και όχι αργότερα από την ανωτέρω ημερομηνία.

Κοινή απάντηση του Sir Leon Brittan εξ ονόματος της Επιτροπής στις γραπτές ερωτήσεις E-2743/96, E-2745/96, και E-2746/96 (27 Νοεμβρίου 1996)

Η Επιτροπή λαμβάνει υπόψη της τις προτάσεις του Αξιότιμου Μέλους του Κοινοβουλίου οι οποίες εγγράφονται στο πλαίσιο των διαπραγματεύσεων που έχουν αρχίσει με τον Καναδά, τις Ηνωμένες Πολιτείες και τη Ρωσία για τη συμφωνία-πλαίσιο σχετικά με τις μεθόδους μη βάναυσης παγίδευσης. Η Επιτροπή, σύμφωνα με τις διατάξεις του άρθρου 228 της συνθήκης ΕΚ, διεξάγει τις διαπραγματεύσεις αυτές εξ ονόματος της Κοινότητας, με βάση τις οδηγίες που της απηύθυνε το Συμβούλιο τον Ιούνιο του 1996, στηριζόμενη ιδίως στα συμπεράσματα της ομάδας εμπειρογνωμόνων της οποίας η τελική έκθεση είναι διαθέσιμη από τις 20 Ιουνίου 1996.

Η Επιτροπή υπενθυμίζει επίσης ότι υιοθέτησε, στις 13 Δεκεμβρίου 1995, πρόταση τροποποίησης του κανονισμού (ΕΟΚ) αριθ. 3254/91 ((έγγρ. COM (95) 737 τελικό. )) που έχει διαβιβαστεί στο Συμβούλιο. Η πρόταση αυτή περιέχει διατάξεις σχετικά με τους όρους εισόδου στην Κοινότητα γουνών και μεταποιημένων προϊόντων από ορισμένα είδη ζώων, συμπεριλαμβανομένων των ειδικών διατάξεων σχετικά με τις γούνες και τα μεταποιημένα προϊόντα που προέρχονται από δραστηριότητες παγίδευσης που ασκούν οι αυτόχθονοι πληθυσμοί. Στην πρόταση αυτή αναφέρεται επίσης χρονοδιάγραμμα των μέτρων που θα λάβει η Επιτροπή τα οποία εξαρτώνται κυρίως από την πρόοδο που θα σημειωθεί κατά τις προαναφερθείσες διαπραγματεύσεις.
ΓΡΑΠΤΗ ΕΡΩΤΗΣΗ E-2536/96 υποβολή: Amedeo Amadeo (NI) προς την Επιτροπή (8 Οκτωβρίου 1996)

Θέμα: Δημόσιοι διαγωνισμοί

Η πλήρης λειτουργία της εσωτερικής αγοράς είναι κρίσιμης σημασίας για την οικονομική και κοινωνική ανάπτυξη της ΕΕ. Πρέπει ωστόσο να διαπιστωθεί ότι οι υφιστάμενες προσδοκίες όταν εγκρίθηκε η ενιαία πράξη δεν έχουν ακόμη ευοδωθεί 7 είναι απαραίτητη η έγκριση ενός ξεκάθαρου προγράμματος για την κατάργηση των εμποδίων που έχουν απομείνει.

Ζητείται από την Επιτροπή να πείσει τα κράτη μέλη ότι το πρωταρχικό καθήκον τους είναι να ολοκληρώσουν την εκπόνηση της εθνικής νομοθεσίας για την εφαρμογή των οδηγιών όσον αφορά τους δημόσιους διαγωνισμούς και εξάλλου να την προσαρμόσουν στο γενικό πνεύμα των κοινοτικών κανονισμών στις περιπτώσεις όπου η μεταφορά αποδεικνύεται δύσκολη.

Απάντηση του κ. Monti εξ ονόματος της Επιτροπής (18 Νοεμβρίου 1996)

Η πλήρης και ορθή ένταξη των διατάξεων των οδηγιών σχετικά με τις δημόσιες συμβάσεις στο δίκαιο των κρατών μελών ασφαλώς απασχολεί διαρκώς την Επιτροπή.

Κατ'αρχάς επιθυμεί την έγκριση και την κοινοποίηση ανάλογων εθνικών διατάξεων. Ως προς αυτό πρέπει να σημειωθεί ότι μετά την παρέμβαση της Επιτροπής, το Δικαστήριο καταδίκασε προσφάτως πολλά κράτη μέλη που δεν είχαν ακόμη μεταφέρει την οδηγία σχετικά με τις δημόσιες συμβάσεις, που σημείωσε σημαντική καθυστέρηση μεταφοράς.

Στη συνέχεια, η Επιτροπή προβαίνει, σε μόνιμο πλαίσιο, στον έλεγχο του περιεχομένου των εθνικών διατάξεων στο συγκεκριμένο τομέα, είτε πρόκειται για διατάξεις που εγκρίθηκαν ειδικά, είτε για ισχύουσες διατάξεις ή συναφείς που παράγουν αποτελέσματα στην ενσωμάτωση των κοινοτικών διατάξεων στο εθνικό δίκαιο.

Ο έλεγχος αυτός οδήγησε την Επιτροπή να κινήσει διαδικασίες παραβάσεως για μη συμμόρφωση, των οποίων ο αριθμός ανέρχεται μέχρι στιγμής σε 29 ανοικτές υποθέσεις. Ο αριθμός αυτός δεν λαμβάνει υπόψη τα τρία νέα κράτη μέλη για τα οποία αυτή τη στιγμή ασκείται ειδικός έλεγχος της μεταφοράς του συνόλου των διατάξεων.

Πρέπει να υπογραμμισθεί ότι ο έλεγχος της ορθής μεταφοράς διεξάγεται, τόσο στο πλαίσιο ειδικών διμερών επαφών με τα κράτη μέλη όσο και στην εφαρμογή των διαδικασιών παράβασης, βάσει διαδικασίας με αντιμωλία, που προορίζονται να διασφαλίσουν απόλυτη κατανόηση των ενδιαφερομένων διατάξεων και από τις δύο πλευρές και να εγγηθούν μια ένταξη ποιότητας στο εθνικό δίκαιο που θα λαμβάνει υπόψη εξίσου τη διατύπωση των οδηγιών με το πνεύμα δικαίου που τις διέπει.
ΓΡΑΠΤΗ ΕΡΩΤΗΣΗ E-2743/96 υποβολή: Amedeo Amadeo (NI) προς την Επιτροπή (21 Οκτωβρίου 1996)

Θέμα: Παγίδες με σιαγόνες

Στο άρθρο 3 του κανονισμού (ΕΟΚ) αριθ. 3254/91 ((ΕΕ L 308 της 09.11.1991, σελ. 1. )) του Συμβουλίου προβλέπεται η απαγόρευση εισαγωγής στην Κοινότητα ορισμένων γουνών και μεταποιημένων προϊόντων από ορισμένα άγρια είδη ζώων, εκτός εάν η Επιτροπή έχει διαπιστώσει ότι στην ενδιαφερόμενη τρίτη χώρα έχει απαγορευθεί η χρήση της παγίδας με σιαγόνες ή ότι εφαρμόζονται, για τα 13 είδη ζώων που αναφέρονται στο παράρτημα Ι, μέθοδοι παγίδευσης ανταποκρινόμενες στα διεθνώς συμφωνηθέντα πρότυπα μη βάναυσης παγίδευσης.

πληθυσμών που εξακολουθούν να κυνηγούν άγρια ζώα με παραδοσιακές μεθόδους καθώς και το ζήτημα να παρασχεθεί ενδεχομένως η κατάλληλη τεχνική βοήθεια ώστε να δεχθούν οι εν λόγω πληθυσμοί να αναπτύξουν μεθόδους μη βάναυσης παγίδευσης.

Κοινή απάντηση του Sir Leon Brittan εξ ονόματος της Επιτροπής στις γραπτές ερωτήσεις E-2743/96, E-2745/96, και E-2746/96 (27 Νοεμβρίου 1996)

Η Επιτροπή λαμβάνει υπόψη της τις προτάσεις του Αξιότιμου Μέλους του Κοινοβουλίου οι οποίες εγγράφονται στο πλαίσιο των διαπραγματεύσεων που έχουν αρχίσει με τον Καναδά, τις Ηνωμένες Πολιτείες και τη Ρωσία για τη συμφωνία-πλαίσιο σχετικά με τις μεθόδους μη βάναυσης παγίδευσης. Η Επιτροπή, σύμφωνα με τις διατάξεις του άρθρου 228 της συνθήκης ΕΚ, διεξάγει τις διαπραγματεύσεις αυτές εξ ονόματος της Κοινότητας, με βάση τις οδηγίες που της απηύθυνε το Συμβούλιο τον Ιούνιο του 1996, στηριζόμενη ιδίως στα συμπεράσματα της ομάδας εμπειρογνωμόνων της οποίας η τελική έκθεση είναι διαθέσιμη από τις 20 Ιουνίου 1996.

Η Επιτροπή υπενθυμίζει επίσης ότι υιοθέτησε, στις 13 Δεκεμβρίου 1995, πρόταση τροποποίησης του κανονισμού (ΕΟΚ) αριθ. 3254/91 ((έγγρ. COM (95) 737 τελικό. )) που έχει διαβιβαστεί στο Συμβούλιο. Η πρόταση αυτή περιέχει διατάξεις σχετικά με τους όρους εισόδου στην Κοινότητα γουνών και μεταποιημένων προϊόντων από ορισμένα είδη ζώων, συμπεριλαμβανομένων των ειδικών διατάξεων σχετικά με τις γούνες και τα μεταποιημένα προϊόντα που προέρχονται από δραστηριότητες παγίδευσης που ασκούν οι αυτόχθονοι πληθυσμοί. Στην πρόταση αυτή αναφέρεται επίσης χρονοδιάγραμμα των μέτρων που θα λάβει η Επιτροπή τα οποία εξαρτώνται κυρίως από την πρόοδο που θα σημειωθεί κατά τις προαναφερθείσες διαπραγματεύσεις.
ΓΡΑΠΤΗ ΕΡΩΤΗΣΗ E-2798/96 υποβολή: Cristiana Muscardini (NI) προς την Επιτροπή (25 Οκτωβρίου 1996)

Θέμα: Άδικοι θάνατοι στο όνομα του αποκρυφισμού

Στην Ιταλία, όπως και σε άλλες χώρες της Ένωσης, η διάδοση του αποκρυφισμού, του σατανισμού και πάσης φύσεως αιρέσεων προσλαμβάνει επικίνδυνες διαστάσεις.

Στο όνομα των αιρέσεων αυτών, ως συνέπεια σατανικών τελετουργιών ή ακόμη λόγω της αντιγραφής αυτοαποκαλούμενων αγίων, έχουν σημειωθεί πάρα πολλοί θάνατοι.

Στα σκοτεινά αυτά δίκτυα καταλήγουν οι πιο νέοι ή οι πιο αδύναμοι και, ενίοτε, παιδιά που έχουν πλήρη άγνοια.

Μπορεί η Επιτροπή να βεβαιώσει ότι η νομοθεσία των κρατών μελών που προστατεύει τους πολίτες από τις οργανώσεις αυτές είναι αρκούντως αυστηρή και σαφής;

Μπορεί η Επιτροπή να θέσει σε εφαρμογή μέτρα που θα υποχρεώσουν τις χώρες της Ένωσης να συγκροτήσουν ειδικό ερευνητικό σώμα, το οποίο θα ασχολείται αποκλειστικά με τον επικίνδυνο αυτό χώρο, προκειμένου να γίνει μια προσπάθεια για την αποφυγή της άσκοπης απώλειας ανθρώπινων ζωών;

Απάντηση της κας Gradin εξ ονόματος της Επιτροπής (13 Νοεμβρίου 1996)

Στο μέτρο που ορισμένες αιρέσεις υιοθετούν μεθόδους και ασκούν δραστηριότητες εγκληματικής φύσεως, οι συμπεριφορές αυτές διώκονται από τα κράτη μέλη και εμπίπτουν στο πεδίο εφαρμογής των μέτρων δικαστικής και αστυνομικής συνεργασίας που τα εν λόγω κράτη αναπτύσσουν στο πλαίσιο του τίτλου VI της Συνθήκης για την Ευρωπαϊκή Ένωση. Σύμφωνα με το άρθρο Κ.2, τα θέματα αυτά εξετάζονται τηρώντας τις διατάξεις της Ευρωπαϊκής Σύμβασης για την Προστασία των Δικαιωμάτων του Ανθρώπου. Η Επιτροπή, αν και συμμετέχει πλήρως στις εργασίες του Συμβουλίου στους εν λόγω τομείς, δεν διαθέτει δικαίωμα πρωτοβουλίας.